als_Latn dik_Latn sag_Latn
Gjykata e Lartë rrëzon prokurorinë për pasurinë e deputetit Alfred Peza
Nga Anduena Llabani
Gjykata e Lartë rrëzoi kërkesën e bërë nga prokuroria për sekuestrimin e pasurisë së deputetit socialist Alfred Peza. Trupa prej 5 gjyqtarësh në vendimin e saj nuk pranoi kërkesën e paraqitur nga prokuroria për krime të rënda.
Sipas kësaj kërkese, prokuroria pretendonte mbajtjen nën sekuestro të pasurisë së deputetit Peza dhe bashkëshortes së tij.
Shkresa drejtuar gjykatës erdhi pasi më parë u bë edhe akt-ekspertimi i të ardhurave të familjes Peza ndër vite. Nga ky veprim rezultoi se ato nuk korrespondojnë me të ardhurat e deklaruara prej deputetit dhe bashkëshortes së tij. Këtu, sipas prokurorisë, nisën dhe dyshimet se deputeti Peza ka fshehur pasurinë.
Pak muaj më parë, me iniciativë të saj, Prokuroria e Përgjithshme nisi hetimet ndaj deputetit Alfred Peza për akuzën e “fshehjes së pasurisë” dhe “pastrimit të parave” në bashkëpunim. Hetimi nisi pas publikimit në media të disa të dhënave, sipas të cilave deputeti kishte blerë aksione në një bankë të nivelit të dytë me vlere rreth 1.1 mld lekë. /Blitz.al/
als_Latn lug_Latn als_Latn als_Latn als_Latn als_Latn